Jabbu̱li̱.
43.
(Kweyongela kwa Jabbu̱li̱ 42) Ai̱ Luhanga, ongilemu oghu atali na musango. Onkingilile bantu abatahu̱ti̱i̱ye Luhanga. Oncungule ku̱lu̱gha mu bantu, abakuhaagha bisubha kandi babhi. 
Nuuwe Luhanga oghu ali buulukilo bwanje, wandu̱ghi̱yʼo nangaaki? Eki̱leki̱ye nineeyongela kutuntula, haabwa ngi̱ghu̱ syanje kumbona-boni̱ya nkiki? 
Otume kyeleeli̱ kyawe kandi majima ghaawe. Oleke bimpikile kandi bindeete haa mwena ghwawe ghu̱hi̱ki̱li̱i̱ye Sayu̱u̱ni̱. Oleke bintwale mu numba yaawe, hambali okuukalagha. 
Du̱mbi̱ nkughenda haa eki bakuhongelaghʼo bihonguwa kya Luhanga, ewaa Luhanga oghu akulekagha ndheedhuwa kwonini. Nkukusinda ninteela li̱kembe lyanje, Ai̱ Luhanga, Luhanga wanje. 
Mwoyo ghwanje ghutuntuuye nangaaki? Kandi eki̱leki̱ye ghutanteekaana munda nkiki? Nkuta kunihila kwanje mu Luhanga, nanga nkutodha kumusinda, eye oghu ali Mu̱ju̱ni̱ wanje kandi Luhanga wanje. 
