Jabbu̱li̱.
136.
Mu̱si̱i̱me Mukama, nanga ni mulungi. 
Mu̱si̱i̱me Luhanga oghu asaai̱ye baaluhanga boona. 
Mu̱si̱i̱me Mukama wa bakama. 
Niiye enkaha akukolagha byakuswekani̱ya byamaani̱. 
Niiye akakola eghulu haabwa magheji ghe. 
Aala nsi haagu̱u̱li̱ ya maasi. 
Aakola byeleeli̱ byamaani̱ ebikwakagha mu mwanya. 
Aatʼo musana kulema ntangaali̱. 
Aatʼo kweli̱ kandi nsooli̱ya kulema mukilo. 
Aata baana baabusaasa mi̱li̱ghaaso ya Banami̱si̱li̱. 
Aaya Banai̱saaleeli̱ mu Mi̱si̱li̱. 
Aabaayayo na mukono ghuwe ghwamaani̱. 
Aati̱yamu kabili Nanja Mutuku. 
Aakwami̱li̱ya Banai̱saaleeli̱ haagati ya nanja eghi. 
Bhaatu aaleka Falaaho hamui na mahe ghe baadhikila mu nanja eghi. 
Aahikila bantu be aabatwala mu elungu. 
Aata bakama baamaani̱. 
Aata bakama abamanu̱u̱we munu. 
Aata Si̱hooni̱ mukama wa Bamooli̱. 
Aata Ogi̱ mukama wa Bbasaani. 
Byalo byabo aabiha bantu be kuba bugwetuwa bwabo. 
Aaha nsi eghi I̱saaleeli̱, mu̱heeleli̱ya wee. 
Niiye akatuusuka obu baatu̱si̱ngu̱u̱ye. 
Aatujuna ku̱lu̱gha mu ngi̱ghu̱ syatu. 
Niiye akuhaagha byokuliya bihanguwa byona ebiikaaye. 
Mu̱si̱i̱me Luhanga wʼeghulu. 
