Jabbu̱li̱.
122.
Kilimbo kya kukoma Yelusaalemu kulami̱ya. Jabbu̱li̱ ya Dhau̱dhi̱. Nkadheedhuwa obu bangambiiye bati, “Muleke tughende mu numba ya Mukama.” 
Endindi tuli hani, bighele byatu byemiliiye mu geeti̱ sya Yelusaalemu. 
Yelusaalemu ni kibugha kikwehuwe kusemeeye kandi ki̱gu̱mi̱ye. 
Mu kibugha eki niiyo ntu̱la sikughendagha. Ntu̱la sya Mukama, kughenda kusinda li̱i̱na lya Mukama, kusighikila ngoku aalaghiiye Banai̱saaleeli̱. 
Mu kibugha eki niiyo baataaye ntebe sya ku̱twi̱lʼo misango, ntebe sya baasukulu baa Mukama Dhau̱dhi̱. 
Musabile Yelusaalemu kutunga mpempa. Oleke boona abaku̱ndi̱ye kibugha eki bakula-kulane. 
Ai̱ Yelusaalemu, oleke mpempa ebe mukati ya bigho byawe kandi abali mu bikaali byawe baakale mu bu̱si̱nge. 
Haabwa nganda syanje kandi baabhootu̱ syanje, ndaghilagha nti, “Mpempa yonkaha!” 
Haabwa kukunda numba ya Mukama Luhanga waatu, ndasabilagha bantu abali Yelusaalemu kuba na nkula-kulana. 
